84 ದಿನಗಳ ಕಾಲ 84 ಜಿಬಿ ಡೇಟಾ: ಜಿಯೋದ ಹೊಸ ಆಫರ್‍ಗಳ ಸಂಪೂರ್ಣ ಮಾಹಿತಿ ಇಲ್ಲಿದೆ

ಮುಂಬೈ: ಮೂರು ತಿಂಗಳ ಧನ್ ಧನಾ ಧನ್ ಆಫರ್ ಅವಧಿ ಮುಗಿಯುತ್ತಿದ್ದಂತೆ ತನ್ನ ಪ್ರಿಪೇಯ್ಡ್ ಪ್ರೈಮ್ ಗ್ರಾಹಕರಿಗೆ 399 ರೂ. ಹೊಸ ಆಫರನ್ನು ಜಿಯೋ ಬಿಡುಗಡೆ ಮಾಡಿದೆ.

399 ರೂ. ಆಫರ್ ವ್ಯಾಲಿಡಿಟಿ ಅವಧಿ 84 ದಿನಗಳು ಆಗಿದ್ದು, ಗ್ರಾಹಕರು ಪ್ರತಿದಿನ ಗರಿಷ್ಟ 1 ಜಿಬಿ ಡೇಟಾವನ್ನು ಪಡೆಯಬಹುದಾಗಿದೆ. ಗರಿಷ್ಟ 1 ಜಿಬಿ ಡೇಟಾ ಮುಗಿದ ಬಳಿಕ ಇಂಟರ್‍ನೆಟ್ ವೇಗ 128 ಕೆಬಿಪಿಎಸ್ ವೇಗ(ಕಿಲೋ ಬೈಟ್ಸ್ ಪರ್ ಸೆಕೆಂಡಿಗೆ) ಇಳಿಯಲಿದೆ.

ಎಷ್ಟು ರೂ.ಗೆ ಎಷ್ಟು ಡೇಟಾ?
149 ರೂ. ರಿಚಾರ್ಜ್ ಮಾಡಿದ್ರೆ 2 ಜಿಬಿ ಡೇಟಾ ಸಿಗುತ್ತದೆ. ಈ ಆಫರ್ ವ್ಯಾಲಿಡಿಟಿ 28 ದಿನಗಳು ಮಾತ್ರ. 309 ರೂ. ರಿಚಾರ್ಜ್ ಮಾಡಿದ್ರೆ ಪ್ರತಿ ದಿನ 1 ಜಿಬಿ ಡೇಟಾ ಬಳಕೆ ಮಾಡಬಹುದು. 56 ದಿನಗಳ ಕಾಲ ಈ ಆಫರ್ ವ್ಯಾಲಿಡಿಟಿ ಹೊಂದಿದೆ.

56 ದಿನಗಳ ವ್ಯಾಲಿಡಿಟಿ ಹೊಂದಿರುವ 349 ರೂ. ರಿಚಾರ್ಜ್ ಮಾಡಿದ್ರೆ 20 ಜಿಬಿ ಡೇಟಾ ಸಿಗುತ್ತದೆ. ಈ ಆಫರ್ ವಿಶೇಷ ಏನೆಂದರೆ ದಿನದಲ್ಲಿ ಗರಿಷ್ಟ ಇಂತಿಷ್ಟೇ ಡೇಟಾ ಖರ್ಚು ಮಾಡಬೇಕು ಎನ್ನುವ ಷರತ್ತು ಇಲ್ಲ.

56 ದಿನಗಳ ವ್ಯಾಲಿಡಿಟಿ ಹೊಂದಿರುವ 509 ರೂ. ರಿಚಾರ್ಜ್ ಮಾಡಿದ್ರೆ ಪ್ರತಿ ದಿನ ಗರಿಷ್ಟ 2ಜಿಬಿ ಡೇಟಾವನ್ನು ಬಳಕೆ ಮಾಡಬಹುದಾಗಿದೆ. 9999 ರೂ. ರಿಚಾರ್ಜ್ ಮಾಡಿದ್ರೆ 390 ದಿನಗಳ ಕಾಲ 780 ಜಿಬಿ ಡೇಟಾವನ್ನು ಬಳಸಬಹುದು. ಈ ಆಫರ್ ನಲ್ಲಿ ದಿನದಲ್ಲಿ ಗರಿಷ್ಟ ಇಂತಿಷ್ಟೇ ಡೇಟಾ ಖರ್ಚು ಮಾಡಬೇಕು ಎನ್ನುವ ಷರತ್ತು ಇಲ್ಲ.

ಈ ಮೇಲೆ ತಿಳಿಸಿದ ಎಲ್ಲ ಆಫರ್ ಗಳಲ್ಲಿ ಕರೆಗಳಿಗೆ ಮತ್ತು ಮೆಸೇಜ್ ಗಳಿಗೆ ಯಾವುದೇ ಶುಲ್ಕ ವಿಧಿಸುವುದಿಲ್ಲ ಎಂದು ಜಿಯೋ ತಿಳಿಸಿದೆ.

ಈ ಹಿಂದೆ ಸಮ್ಮರ್ ಸರ್ಪ್ರೈಸ್ ಆಫರನ್ನು ಹಿಂದಕ್ಕೆ ಪಡೆದಿದ್ದ ಜಿಯೋ ಏಪ್ರಿಲ್ ನಲ್ಲಿ ಧನ್ ಧನಾ ಧನ್ ಹೆಸರಿನಲ್ಲಿ ಪ್ರೈಮ್ ಗ್ರಾಹಕರಿಗೆ 3 ತಿಂಗಳು ವ್ಯಾಲಿಟಿಡಿ ಹೊಂದಿರುವ 309 ರೂ. ಮತ್ತು 509 ರೂ. ಎರಡು ಹೊಸ ಆಫರ್ ರಿಲೀಸ್ ಮಾಡಿತ್ತು. ಈ ಆಫರ್ ಜುಲೈಗೆ ಮುಕ್ತಾಯವಾಗುವ ಹಿನ್ನೆಲೆಯಲ್ಲಿ ಜಿಯೋ ಈಗ ಹೊಸ ಆಫರ್ ರಿಲೀಸ್ ಮಾಡಿದೆ.

ಜಿಯೋ ಪ್ರೈಮ್ ಸದಸ್ಯರಾಗಬೇಕಿದ್ದಲ್ಲಿ 99 ರೂ. ನೀಡಿ ರಿಚಾರ್ಜ್ ಮಾಡಬೇಕು. 99 ರೂ. ರಿಚಾರ್ಜ್ ಮಾಡಿದ್ರೆ ಸದಸ್ಯರಾಗಬಹುದೇ ವಿನಾಃ ಇದರಲ್ಲಿ ಯಾವುದೇ ಆಫರ್ ಸಿಗಲ್ಲ.

ಇದನ್ನೂ ಓದಿ: ಜಿಯೋದಿಂದ ಕಡಿಮೆ ಬೆಲೆಯಲ್ಲಿ ಎಲ್‍ಟಿಇ ಫೀಚರ್ ಫೋನ್: ಬೆಲೆ ಎಷ್ಟು ಗೊತ್ತೆ?